බියගම ආයෝජන කලාපය තුළ සේවය කරන තරුණියන් පිරිසක් වැඩ නිමවී එමින් සිටියදී කලාපය තුළ ධාවනය වෙමින් තිබූ කන්ටේනරයක් අපරීක්‍ෂාකාරීව, නොසැලකිල්ලෙන් ධාවනය කොට තරුණියන් කිහිපදෙනෙකුට සුළු තුවාල සිදු කිරීම, කිහිප දෙනෙකුට බරපතළ තුවාල සිදු කිරීම, අනතුරක් වළකා නොගැනීම යන චෝදනා මත ගම්පහ අධිකරණයට ඉදිරිපත් කර තිබූ කන්ටේනරය පැදවූ රියැදුරු චෝදනාවට වරද පිළිගත්තේ ය.තුවාල ලත් තරුණියන් 9 දෙනා වෙනුවෙන් අධිකරණයට කරුණු දැක්වූ නීතිඥවරයා පැවසුවේ තුවාලලත් අය වෙනුවෙන් මෙම අධිකරණයෙන් වන්දි නොඉල්ලන බවත්, ඒ සඳහා ඉදිරියේ දී රක්‍ෂණයෙන් වන්දි අයකර ගැනීමට කටයුතු යොදන බවය.